Document ID: 32014R0004

KOMISIJOS REGLAMENTAS (ES) Nr. 4/2014
2014 m. sausio 6 d.
kuriuo iš dalies keičiamas Reglamentas (EB) Nr. 640/2009, kuriuo įgyvendinant Europos Parlamento ir Tarybos direktyvą 2005/32/EB nustatomi elektros variklių ekologinio projektavimo reikalavimai
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą (1), ypač į jos 15 straipsnio 1 dalį,
pasikonsultavusi su Ekologinio projektavimo konsultacijų forumu,
kadangi:
(1)
iš Komisijos reglamento (EB) Nr. 640/2009 (2) įgyvendinimo patirties paaiškėjo, kad reikia iš dalies pakeisti kai kurias Reglamento (EB) Nr. 640/2009 nuostatas, siekiant išvengti nenumatyto poveikio variklių rinkai ir gaminių, kuriems taikomas tas reglamentas, veikimo rodikliams;
(2)
dėl pastarojo meto elektros variklių rinkos raidos pasikeitė ribinės aukščio virš jūros lygio, maksimalių ir minimalių aplinkos oro temperatūrų ir vandeninio aušalo temperatūrų vertės, kurias viršijus laikoma, kad variklis veikia ypač sunkiomis sąlygomis, todėl jo konstrukcija turi būti speciali. Į šią rinkos raidą reikia atsižvelgti reglamente;
(3)
šiame reglamente numatytos priemonės atitinka pagal Direktyvos 2009/125/EB 19 straipsnio 1 dalį įsteigto komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 640/2009 pakeitimai
Reglamentas (EB) Nr. 640/2009 iš dalies keičiamas taip:
1)
1 straipsnis pakeičiamas taip:
„1 straipsnis
Dalykas ir taikymo sritis
1. Šiuo reglamentu nustatomi ekologinio projektavimo reikalavimai, taikomi tiekiant rinkai ir pradedant eksploatuoti variklius, įskaitant į kitus gaminius įmontuotus variklius.
2. Šis reglamentas netaikomas:
a)
varikliams, skirtiems naudoti visiškai panardintiems į skystį;
b)
į gaminį (pvz., pavarą, siurblį, ventiliatorių ar kompresorių) visiškai integruotiems varikliams, kurių energijos vartojimo efektyvumo neįmanoma išbandyti atskirai nuo to gaminio;
c)
varikliams, skirtiems naudoti tik:
i)
didesniame kaip 4 000 metrų aukštyje virš jūros lygio;
ii)
aukštesnės kaip 60 °C aplinkos oro temperatūros sąlygomis;
iii)
kai didžiausia darbinė temperatūra viršija 400 °C;
iv)
kai aplinkos oro temperatūra yra žemesnė kaip - 30 °C bet kokio variklio atveju arba žemesnė kaip 0 °C vandeniu aušinamo variklio atveju;
v)
kai vandeninio aušalo temperatūra įleidimo į gaminį angoje yra žemesnė kaip 0 °C arba viršija 32 °C arba
vi)
galimai sprogioje aplinkoje, kaip apibrėžta Europos Parlamento ir Tarybos direktyvoje 94/9/EB (3);
d)
stabdymo varikliams;
išskyrus informacijos reikalavimus, nurodytus I priedo 2 skyriaus 3-6 ir 12 punktuose.
(3) OL L 100, 1994 4 19, p. 1.“" 						
2)
Reglamento (EB) Nr. 640/2009 I priedas iš dalies keičiamas pagal šio reglamento priedą.
2 straipsnis
Įsigaliojimas
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis pradedamas taikyti praėjus šešiems mėnesiams nuo jo įsigaliojimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2014 m. sausio 6 d.

Labels: 3
7
1